
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός Υπηρεσιών που προΐσταται ο Ειδικός Γραμμα¬ 
τέας του Υπουργείου Εθνικής Οικονομίας, Βρανάς Αν- 

δρέας. 1 

Αναπροσαρμογή οικονομικής ενίσχυσης παραπηγματοΰχων 

οικισμού Πατελλών Ν. Ηρακλείου. 2 

Έγκριση εφαρμογής προγράμματος Ανοικτής Προστασίας 

Ηλικιωμένων στο Δήμο Φλώρινας. 3 

Πρακτική άσκηση σπουδαστών ΤΕΙ. 4 

Ρύθμιση θεμάτων μετάθεσης και τοποθέτησης διευθυντών και 
υποδιευθυντών των σχολικών μονάδων πρωτοβάθμιας και 

δευτεροβάθμιου; εκπαίδευσης. 5 

Ρύθμιση θεμάτων διορισμού και παραιτήσεων εκπαιδευτι¬ 
κών. 6 

Ορισμός Προέδρου και μελών του Διοικητικού Συμβουλίου 

τηςΑΤΕ.... 7 

Δημοσίευση στην Εφημερίδα της Κυβρνήσεως της από 

10.7.87 Σ.Σ.Ε. για τους όρους αμοιβής και εργασίας των 

πτυχιούχων εργοδηγών χημικών ολόκληρης της Χώρας 
(πλην Μακεδονίας - Θράκης). 8 

Δημοσίευση στην Εφημερίδα της Κυβερνήσεως της από 

7.7.87 Σ.Σ.Ε. των επιστημόνων χημικών βιομηχανίας 

όλης της Χώρας. 9 

Ανασυγκρότηση Δ.Σ. Ο.Π.Ε. ΑΕ.10 

Έγκριση της με αρ. 1 Αερολιμενικής Διάταξης του Κρατικού 
Αερ/να Μυκόνου (ΚΑΜΚ).11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΚ-12454 (1) 


Καθορισμός Υπηρεσιών που προΐσταται ο Ειδικός Γραμματέας 
του Υπουργείου Εθνικής Οικονομίας, Βρανάς Ανδρέας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη τις διατάξεις: 
α) Του Ν. 1558/85 «Κυβέρνηση και Κυβερνητικά Όργανα», 
β) του Π.Δ. 437/85 «Καθορισμός και ανακατανομή των αρ¬ 
μοδιοτήτων των Υπουργείων», 

γ) του Π.Δ. 456/85 «Μεταφορά αρμοδιοτήτων, υπηρεσιών 
και προσωπικού στα Υπουργεία κ.λπ.», 

δ) του άρθρου 23 του Ν. 1439/84 (ΦΕΚ 65, τ.Α') «Φορολο¬ 
γία κατανάλωσης καπνοβιομηχανικών προϊόντων και άλλες δια¬ 
τάξεις», αποφασίζουμε: 


Ο Ειδικός Γραμματέας του Υπουργείου Εθνικής Οικονομίας 
Βρανάς Ανδρέας προΐσταται όλων των Υπηρεσιών των Ιδιωτικών 
Επενδύσεων. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΣΗΜΙΤΗΣ 
-♦- 

Αριθ. Γ5β/1535 (2) 

Αναπροσαρμογή οικονομικής ενίσχυσης παραπηγματούχων οικι¬ 
σμού Πατελλών Ν. Ηρακλείου. 

Η ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Β.Δ. 330/60 και Β.Δ. 775/64. 

β) Του Ν.Δ. 944/71 (άρθρο 1) και Ν: 4511/66 (άρθρο 9). 

2. Την αριθ. 200/20.2.87 (ΦΕΚ 91/20.2.87 τ.Β) από¬ 
φαση των Πρωθυπουργού και Υπουργού Υγείας, Πρόνοιας και 
Κοινωνικών Ασφαλίσεων για την ανάθεση αρμοδιοτήτων στους 
Υφυπουργούς. 

3. Την αριθ. Γ5β/9677/2.11.78 Κοινή Απόφαση, όπως 
αυτή τροποποιήθηκε και ισχύει σήμερα «περί εφαρμογής κοινού 
προγράμματος οικισμού Πατελλών Ν. Ηρακλείου από το Υπουρ¬ 
γείο Υγείας και Πρόνοιας και τον Οργανισμό Εργατικής Κατοι¬ 
κίας». 

4. Το αριθ. 2907/1.6.87 έγγραφο της Δ/νσης Κοινών. Πρό¬ 
νοιας Ν. Ηρακλείου, με το οποίο ζητά την αύξηση των ενοικίων 
που καταβάλλονται στις δικαιούχες οικογένειες που απομακρύνο¬ 
νται από τα παραπήγματά τους και διαμένουν με ενοίκιο μέχρι να 
εγκατασταθούν στα διαμερίσματα που θα τους κληρωθούν, γιατί 
ο οικισμός Πατελλών βρίσκεται σε τουριστικό τόπο και η εξεύ¬ 
ρεση κατοικίας είναι δύσκολη και τα ενοίκια είναι αυξημένα. 

5. Την αριθ. 313/2.7.87 γνωμοδότηση του Συντονιστικού 
Συμβουλίου Στέγασης, αποφασίζουμε: 

1. Αναπροσαρμόζουμε την οικονομική ενίσχυση που καταβάλ¬ 
λεται στις δικαιούχες στέγασης οικογένειες παραπηγματούχες 
του οικισμού Πατελών Ν. Ηρακλείου μέχρι αυτές να εγκαταστα¬ 
θούν στα διαμερίσματα που θα τους κληρωθούν, ως εξής: 

α. Σε μεμονωμένα άτομα δρχ. 8.500 

β. Σε οικογένειες με 2 άτομα » 9.500 

γ. Σε οικογένειες με 3 άτομα » 10.500 

δ. Σε οικογένειες με 4 άτομα » 11.500 

ε. Σε οικογένειες με 5 άτομα και άνω » 12.500 

Η απόφαση αυτή να δημοσιευθεί στην Εφημερίδα της Κυβερ- 
νήσεως. Η ισχύς της θα αρχίσει από τη δημοσίευσή της. 

Αθήνα, 31 Ιουλίου 1987 


Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 


- ♦- 

Αριθ. Γ3/Οικ/2548 (3) 

Έγκριση εφαρμογής προγράμματος Ανοικτής Προστασίας Ηλι¬ 
κιωμένων στο Δήμο Φλώρινας. 

Η ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παρ. γ' του Ν.Δ. 162/1973 «περί μέτρων προ¬ 
στασίας υπερηλίκων και χρονίως πασχόντων ατόμων». 

2. Το νόμο 1416/21.2.84 άρθρο 68 (ΦΕΚ 18/84 τ.Α’). 

3·> Το νόμο 1558/85 «Κυβέρνηση και Κυβερνητικά Όρ¬ 
γανα». 

4. Την αριθ. 59/1986 απόφαση του Δημοτικού Συμβουλίου 
του Δήμου Φλώρινας. 

5. Την αριθ. πρωτ. 200/20.2.87 Κοινή Απόφαση (ΦΕΚ 
91/87 τ.Β') του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων, αποφασίζουμε: 

Άρθρο 1. 

Έγκριση προγράμματος - Σκοπός. 

1. Εγκρίνουμε την εφαρμογή προγράμματος εξωϊδρυματικής 
προστασίας ηλικιωμένων, σε συνεργασία με τον Δήμο Φλώρινας 
και με την επωνυμία «Κέντρο Ανοικτής Προστασίας Ηλικιωμέ¬ 
νων Δήμου Φλώρινας». 

2. Το πρόγραμμα αυτό θα έχει σκοπό την παροχή ιατρό κοινω¬ 
νικής προστασίας στα ηλικιωμένα άτομα της περιοχής Δήμου 
Φλώρινας, ώστε να παραμένουν στην οικογένεια και στην κοινό¬ 
τητα. 

3. Το Κέντρο θα χρησιμοποιηθεί και για την εκπαίδευση Επι- 
σκεπτριών Αδελφών Νοσοκόμων, Κοινωνικών Λειτουργών και 
Εθελοντών. 

4. Η έναρξη εφαρμογής του προγράμματος θα γίνει μέσα στο 
1987. 

Άρθρο 2. 

Παρεχόμενη προστασία. 

Στα προστατευόμενα από το Κέντρο άτομα, παρέχεται δωρεάν 
ιατρική περίθαλψη από τους ιατρούς του Κέντρου, φυσιοθεραπευ¬ 
τική αγωγή, εργοθεραπεία, κοινωνική εργασία, μέριμνα για νο¬ 
σοκομειακή περίθαλψη, βοήθεια στο σπίτι, οργανωμένη ψυχαγω¬ 
γία, καθώς και κάθε είδους εξυπηρέτηση. 

Επίσης υλική και ηθική βοήθεια, που θα τους τονώσει σωμα¬ 
τικά και ψυχικά. 

Άρθρο 3. 

Προϋποθέσεις Προστασίας. 

Στο πρόγραμμα αυτό γράφονται μέλη άτομα της περιοχής, 
που έχουν συμπληρώσει το 60ό έτος της ηλικίας τους, καθώς και 
άλλα άτομα νεότερα, που έχουν ανάγκη προστασίας, έναντι συμ¬ 
βολικής χρηματικής συνδρομής που καθορίζεται από το Δ.Σ. του 
Κ.Α.Π.Η. 

Άρθρο 4. 

Εποπτεία. 

1. Η εφαρμογή του προγράμματος τελεί υπό την άμεση επο¬ 
πτεία του Υπουργείου Υγείας, Πρόνοιας και Κοινωνικών Ασφα¬ 
λίσεων και ασκείται από το αρμόδιο Τμήμα Κοινωνικής Πρό¬ 
νοιας της Νομαρχίας Φλώρινας. 


2. Στην έννοια της εποπτείας περιλαμβάνεται η μέριμνα για 
την εφαρμογή του προγράμματος σε όλη την έκταση και την προ¬ 
σφορά υπηρεσιών ποιότητας, η εγγραφή στο Νομαρχιακό προϋ¬ 
πολογισμό των δαπανών λειτουργίας και μισθοδοσίας του προ¬ 
σωπικού από το επόμενο έτος της λειτουργίας του και ο οικονομι¬ 
κός έλεγχος. 

Άρθρο 5. 

Οικονομική ενίσχυση του προγράμματος. 

Για τη λειτουργία του Κέντρου Ανοικτής Προστασίας Ηλικιω¬ 
μένων του Δήμου Φλώρινας θα επιχορηγηθεί το Ν.Π.Δ.Δ. 
(ΚΑΠΗ) Φλώρινας από το Νομαρχιακό Προϋπολογισμό Εξόδων 
του Υπουργείου Υγείας, Πρόνοιας και Κοινωνικών Ασφαλί¬ 
σεων. 

Εγγράφεται πίστωση στον προϋπολογισμό του Τμήματος Κοι¬ 
νωνικής Πρόνοιας της Νομαρχίας Φλώρινας από το επόμενο έτος 
της λειτουργίας του Κ.Α.Π.Η. 

Αθήνα, 6 Αυγούστου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
-+- 


Αριθ. Ε5/5831 (4) 

Πρακτική άσκηση σπουδαστών ΤΕΙ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1351/83 «εισαγωγή 
σπουδαστών στην Τριτοβάθμια Εκπαίδευση και άλλες διατά¬ 
ξεις». 

2. Τις διατάξεις του Π.Δ. 174/85 (ΦΕΚ 59 τ.Α Τ /9.3.85) 
άσκηση στο επάγγελμα των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευσης προ- 
κειμένου ν’ αποκτήσουν την απαιτούμενη επαγγελματική εμπει¬ 
ρία. 

4. Την Ε5/1258/86 (ΦΕΚ 133 τ.Β’/27.3.86, ΦΕΚ 456 
τ.Β’/17.7.86 απόφαση περί «καθορισμού αποζημίωσης ασκου¬ 
μένων στο επάγγελμα σπουδαστών Τ.Ε.Ι.». 

5. Την Ε5/1303/86 (ΦΕΚ 168 τ.Β'/16.4.86) απόφαση για 
την «Ασφάλιση σπουδαστών ΤΕΙ κατά τη διάρκεια της πρακτικής 
τους άσκησης». 

6. Την από 18.2.87 με Α.Π. Η/1022 (ΦΕΚ 84/τ.Β’/87) 

κοινή απόφαση του Πρωθυπουργού και Υπουργού Εθνικής Παι¬ 
δείας και Θρησκευμάτων», αποφασίζουμε: 

Καθορίζουμε τον αριθμό των σπουδαστών των τμημάτων Δα¬ 
σοπονίας και Ιχθυοκομίας - Αλιείας των Τ.Ε.Ι. που θα απασχο¬ 
ληθούν σε κεντρικές και περιφερειακές Υπηρεσίες του Υπουργείου 
Γεωργίας και για χρονικό διάστημα μέχρι έξι (6) μηνών ως εξής: 

α) Τμήμα Δασοπονίας 320 θέσεις 

β) Τμήμα Αλιείας - Ιχθυοκομίας 35 θέσεις 

2. Οι αποζημιώσεις και οι ασφαλιστικές εισφορές των ασκου¬ 
μένων σπουδαστών ΤΕΙ στις υπηρεσίες της παραγράφου 1 της 
παρούσας βαρύνουν τις πιστώσεις των Κ.Α. 0255 και 0351, του 
φορέα 19-500 του προϋπολογισμού του ΥΠΕΠΘ που θα μεταβι¬ 
βάζονται με επιτροπικά εντάλματα στις νομαρχίες του Κράτους. 

3. Η παρούσα να δημοσιευθεί στην Εφημερίδα της Κυβερνή- 
σεως. 


Αθήνα, 31 Ιουλίου 1987 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

' ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΩΝ ΓΕΩΡΓΙΑΣ 

I. ΚΩΝΣΤΑΝΤΙΝΙΔΗΣ Γ. ΠΟΤΤΑΚΗΣ 

Αριθ. Α2/20691 (5) 

Ρύθμιση θεμάτων μετάθεσης και τοποθέτησης διευθυντών και 

υποδιευθυντών των σχολικών μονάδων πρωτοβάθμιας και 

δευτεροβάθμιας εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη την ανάγκη ρύθμισης του τρόπου μετάθεσης 
και τοποθέτησης διευθυντών και υποδιευθυντών στις σχολικές 
μονάδες πρωτοβάθμιας και δευτεροβάθμιας εκπαίδευσης ώστε 
να υπάρχει έγκαιρη στελέχωση αυτών, αποφασίζουμε: 

1. Κενές και κενούμενες θέσεις μέχρι 31 Αυγούστου θέσεις 
διευθυντών σχολικών μονάδων πρωτοβάθμιας και δευτεροβάθ¬ 
μιας εκπαίδευσης και σχολικών εργαστηριακών κέντρων (ΣΕΚ), 
καθώς και υποδιευθυντών των ίδιων σχολικών μονάδων και 
υπεύθυνων τομέων ΣΕΚ μπορεί να πληρωθούν με μετάθεση άλ¬ 
λων διευθυντών, υποδιευθυντών ή υπεύθυνων τομέων ΣΕΚ αντί¬ 
στοιχα, που υπηρετούν σε άλλα σχολεία του ίδιου νομού ή νομαρ¬ 
χίας του άρθρου 31 του Ν. 1599/1986 (ΦΕΚ 75). 

2. Η μετάθεση γίνεται με απόφαση του οικείου Νομάρχη 
ύστερα από πρόταση του οικείου περιφερειακού υπηρεσιακού συμ¬ 
βουλίου, που εκδίδεται το αργότερο μέχρι την 5η Σεπτεμ¬ 
βρίου. 

3. Οι διευθυντές των σχολικών μονάδων και ΣΕΚ, οι υποδιευ¬ 
θυντές σχολικών μονάδων και οι υπεύθυνοι τομέων ΣΕΚ, που 
επιθυμούν να μετατεθούν σε άλλο σχολείο του ίδιου νομού, υπο¬ 
βάλλουν τις σχετικές αιτήσεις τους στον προϊστάμενο της διεύθυν¬ 
σης μέχρι 31 Αυγούστου. Ο προϊστάμενος της διεύθυνσης εκπαί¬ 
δευσης αφού προσδιορίσει υπεύθυνα τις μονάδες μετάθεσης κατά 
περίπτωση και στο σύνολό τους, εισάγει τις αιτήσεις στο οικείο 
περιφερειακό υπηρεσιακό συμβούλιο, το οποίο αποφασίζει σχε¬ 
τικά. 

4. Στην περίπτωση που η ίδια θέση διευθυντή σχολικής μονά¬ 
δας ή ΣΕΚ και η ίδια θέση υποδιευθυντή σχολικής μονάδας ή 
υπεύθυνου τομέα ΣΕΚ, ζητείται από περισσότερους υποψήφιους, 
ανεξάρτητα αν είχαν τοποθετηθεί από τους πίνακες α’ ή β', μετα¬ 
τίθεται εκείνος που συγκεντρώνει τις περισσότερες μονάδες μετά¬ 
θεσης, όπως αυτές προσδιορίζονται στα άρθρα 2 και 3 του Π.Δ. 
249/1986 (ΦΕΚ 118). Μονάδες μετάθεσης που ορίζονται στις 
περιπτώσεις δ' και η’ της παραγράφου 3 του άρθρου 2 του Π.Δ. 
249/1986 για την προστασία υπερήλικων φυσικών γονέων και 
για τη σειρά αξιολόγησης στον τελικό πίνακα επιλογής, δεν υπο¬ 
λογίζονται για όλους τους υποψήφιους για μετάθεση. 

Σίτην περίπτωση στ' της παραγράφου 3 του άρθρου 2 του ίδιου 
Π.Δ. υπολογίζονται μονάδες μετάθεσης για το σύζυγο ανεξάρ¬ 
τητα από το φύλο. 

5. Στις κενές θέσεις που απομένουν μετά τις παραπάνω μετα¬ 
θέσεις, καθώς και στις κενούμενες κατά τη διάρκεια του διδακτι¬ 
κού έτους το αργότερο μέχρι το τέλος Μαρτίου, τοποθετούνται 
διευθυντές ή υποδιευθυντές ή υπεύθυνοι τομέων ΣΕΚ, κατά περί¬ 
πτωση, από τους πίνακες β' σύμφωνα με τις διατάξεις του άρθρου 
11 του Ν. 1566/1985 και του Π.Δ. 249/1986. 

6. Στις περιπτώσεις που έχουν εξαντληθεί οι πίνακες β', οι το¬ 
ποθετήσεις γίνονται από τους πίνακες α' με απόφαση του οικείου 
Νομάρχη, ύστερα από πρόταση του οικείου περιφερειακού υπηρε¬ 
σιακού συμβουλίου. 

7. Για την πλήρωση κενών θέσεων από τους πίνακες α' το πε¬ 
ριφερειακό υπηρεσιακό συμβούλιο καλεί όλους τους περιλαμβα¬ 
νόμενους σ’ αυτούς να υποβάλλουν δήλωση τοποθέτησης σε μία ή 
περισσότερες από τις θέσεις αυτές κατά σειρά προτίμησης. 

8. Σε περίπτωση που η ίδια θέση ζητείται από περισσότερεους 
υποψήφιους για τοποθέτηση, τοποθετείται εκείνος που διαθέτει 
τις περισσότερες μονάδες τοποθέτησης, όπως αυτές προσδιορίζο¬ 
νται στα άρθρα 2 και 3 του Π.Δ. 249/1986. 

9. Στις θέσεις για τις οποίες δεν υποβλήθηκαν δηλώσεις, σύμ¬ 


φωνα με την προηγούμενη παράγραφο, τοποθετούνται διευθυντές 
ή υποδιευθυντές ή υπεύθυνοι τομέων από όσους απομένουν στους 
πίνακες α’ και με την εξής σειρά: 

α) Όσοι ανήκουν οργανικά σε σχολικές μονάδες της ίδιας ή 
γειτονικής πόλης ή Κωμόπολης, ή του ίδιου νησιού, στις οποίες 
υπάρχουν οι κενές θέσεις και διαθέτουν τις λιγότερες μονάδες το¬ 
ποθέτησης. 

β) Όσοι ανήκουν οργανικά στο χώρο της διεύθυνσης ή του 
ίδιου γραφείου εκπ/σης, όπου υπάρχουν οι κενές θέσεις και διαθέ¬ 
τουν τις λιγότερες μονάδες τοποθέτησης. 

γ) Όσοι ανήκουν οργανικά σε σχολεία του νομού και διαθέτουν 
τις λιγότερες μονάδες τοποθέτησης. 

10. Στις θέσεις που κενώνονται μετά την 31η Μαρτίου δεν το¬ 
ποθετούνται διευθυντές, υποδιευθυντές ή υπεύθυνοι τομέων ΣΕΚ. 

Στις θέσεις αυτές καθώς και σε όσες απομένουν κενές εξαιτίας 
της εξάντλησης των πινάκων α' και β’ ορίζονται αναπληρωτές, 
σύμφωνα με τις διατάξεις του Κεφαλαίου Ε’ του άρθρου 11 του 
Ν. 1566/1985, των οποίων η θητεία λήγει στις 31 Αυγούστου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί νομοθετικά. 

Αθήνα, 6 Αυγούστου 1987 

Ο ΥΠΟΥΡΓΟΣ 

ΑΝΤ. ΤΡΙΤΣΗΣ 


♦ 


Αριθ. Α2/20690 (6) 

Ρύθμιση θεμάτων διορισμού και παραιτήσεων εκπαιδευτικών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη την ανάγκη καθορισμού των προθεσμιών 
ανάληψης υπηρεσίας από τους διοριζόμενους εκπαιδευτικούς, κα¬ 
θώς και των προθεσμιών παραίτησης των εκπαιδευτικών, ώστε 
να υπάρχει έγκαιρη και πάγια για κάθε διδακτικό έτος στελέ¬ 
χωση των σχολείων με διδακτικό προσωπικό, αποφασίζουμε: 

1. Οι διορισμοί των εκπαιδευτικών της πρωτοβάθμιας και 
δευτεροβάθμιας εκπαίδευσης θεωρείται ότι κοινοποιήθηκαν 
στους ενδιαφερομένους την πέμπτη ημέρα από τη δημοσίευσή 
τους στον ημερήσιο Τύπο. 

2. Οι διοριζόμενοι υποχρεούνται να προσέλθουν για ορκωμοσία 
και ανάληψη υπηρεσίας στις διευθύνσεις εκπαίδευσης των νομών, 
στους οποίους διορίστηκαν, μεταξύ 1ης και 3ης Σεπτεμβρίου. 

3. Τήν 4η Σεπτεμβρίου, οι διευθύνσεις εκπαίδευσης γνωστο¬ 
ποιούν στο Υπουργείο Εθνικής Παιδείας και Θρησκευμάτων τα 
ονοματεπώνυμα όσων δεν παρουσιάστηκαν για ανάληψη υπηρε¬ 
σίας. Ο διορισμός αυτών ανακαλείται και στις θέσεις τους διορίζο¬ 
νται άλλοι εκπαιδευτικοί από τις επετηρίδες διοριστέων, οι οποίοι 
οφείλουν να παρουσιαστούν για ανάληψη υπηρεσίας εντός τριών 
ημερών από τη δημοσίευση του διορισμού τους στον ημερήσιο 
Τύπο. 

4. Στην περίπτωση που η δημοσίευση των διορισμών στον 
ημερήσιο Τύπο κατά την παράγραφο 1 γίνεται μετά την 1η Σε¬ 
πτεμβρίου, οι διοριζόμενοι υποχρεούνται να προσέλθουν για ανά¬ 
ληψη υπηρεσίας εντός πέντε ημερών από τη δημοσίευση αυτή. 


5. Δεν γίνονται δεκτές παραιτήσεις εκπαιδευτικών που υπο¬ 
βάλλονται στη διάρκεια του διδακτικού έτους από 1ης Σεπτεμ¬ 
βρίου μέχρι 31ης Μαρτίου. Κατ’ εξαίρεση μπορεί να γίνει δεκτή 
παραίτηση που υποβάλλεται στο χρονικό διάστημα αυτό, εφόσον 
συντρέχουν εξαιρετικοί λόγοι στο πρόσωπο του παραιτούμενου 
εκπαιδευτικού, ή των μελών της οικογένειάς του, που εκτιμώνται 
από τον Υπουργό Εθνικής Παιδείας και θρησκευμάτων, ύστερα 
από εισήγηση του οικείου κεντρικού υπηρεσιακού συμβουλίου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί νομοθετικά. 

Αθήνα, 6 Αυγόύστου 1987 

Ό ΥΠΟΥΡΓΟΣ 


ΑΙΜΤ. ΤΡΙΤΣΗΣ 


♦ 


Αριθ. 32083 (7) 

Ορισμός Προέδρου και μελών του Διοικητικού Συμβουλίου της 

ΑΤΕ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α) Την αρ. 69850/16.11.1984 κοινή απόφαση των Υπουρ¬ 
γών Προεδρίας της Κυβέρνησης και Γεωργίας «για ανασύνθεση 
Διοικητικού Συμβουλίου της ΑΤΕ» (ΦΕΚ 
851/Β/4.12.1984). 

β) Τις αρ. 17342/17.6.1986 (ΦΕΚ 421/Β/24.6.1986), 
34429/18.8.1986 (ΦΕΚ 571/Β/9.9.1986) και 3371/ 
11.2.1987 (ΦΕΚ 83/Β/16.2.87) αποφάσεις μας «για ανασυ¬ 
γκρότηση του Διοικητικού Συμβουλίου της ΑΤΕ», «αντικατά¬ 
σταση μελών τακτικού και αναπληρωματικού, του Διοικητικού 
Συμβουλίου της ΑΤΕ» και «αντικατάσταση Αντιπροέδρου και με¬ 
λών του Διοικητικού Συμβουλίου της ΑΤΕ» αντίστοιχα. 

γ) Το γεγονός ότι τοποθετήθηκε Διοικητής της ΑΤΕ ο Θεόδω¬ 
ρος Δημόπουλος, λόγω λήξεως της θητείας του Βασ. Καφίρη και 

δ) Το αρ. 131/22.7.1987 απόσπασμα Πρακτικού συνεδριά- 
σεως του Διοικητικού Συμβουλίου της ΠΑΣΕΓΕΣ για τη συγκρό¬ 
τηση σε σώμα του Συμβουλίου αυτού και την εκλογή του Η. Σεϊ- 
τανίδη ως Προέδρου και του Η. Παπαδημητρίοϋ ως Α' Αντιπροέ¬ 
δρου, αποφασίζουμε: 

1. Τροποποιούμε την αρ. 17342/Γ7.6.86 απόφασή μας και 
ορίζουμε: α) τον Θεόδωρο Δημόπουλο, Διοικητή της Αγροτικής 
Τράπεζας Ελλάδας, ως Πρόεδρο -ίου Δ.Σ. της ΑΤΕ και β) τον Η. 
Σεΐτανίδη, Πρόεδρο του Διοικητικού Συμβουλίου της ΠΑΣΕΓΕΣ 
ως τακτικό μέλος του Διοικητικού Συμβουλίου της ΑΤΕ, με ανα¬ 
πληρωτή του τον Η. Παπαδημητρίοϋ, Α' Αντιπρόεδρο του Διοι¬ 
κητικού Συμβουλίου της ΠΑΣΕΓΕΣ. 

2. Η θητεία των ανωτέρω (Προέδρου και Μελών) ορίζεται για 
το υπόλοιπο της λήξης της θητείας·του Διοικητικού. Συμβουλίου 
της ΑΤΕ χρονικό διάστημα, ήτοι μέχρι 30.4.1988. 

3. Κατά τα λοιπά εξακολουθούν να ισχύουν οι αρ. 17342/ 
17.6.1986 και 3371/11.2.1987 αποφάσεις μας, καταργουμέ- 
νης της αρ. 34429/18.8.86 ομοίας. 

4. Η απόφαση αυτή να δημοσιευθεί στην Εφημερίδα της Κυ- 
βερνήσεως (άρθρ. 13 παρ. 2 Ν. 1232/82). 

Αθήνα, 5 Αυγούστου 1987 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 


-♦- 

Αριθ. 16142 (8) 

Δημοσίευση στην Εφημερίδα της Κυβρνήσεως της από 10.7.87 
Σ.Σ.Ε. για τους όρους αμοιβής και εργασίας των πτυχιούχων 
εργοδηγών χημικών ολόκληρης της Χώρας (πλην Μακεδο¬ 
νίας - Θράκης). 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

1. Τις διατάξεις του Ν. 3239/55 όπως τροποποιηθήκανε και 
συμπληρωθήκανε από τα Ν.Δ. 3755/57, 186/69, 1198/72 
και 73/74, αποφασίζουμε: 

Να δημοσιευθεί στην Εφημερίδα της Κυβέρνησης η πιο πάνω 


ΣΣΕ η οποία μας κατατέθηκε την 24.7.87 και συντάχθηκε το 
υπ’ αριθμ. 49/87 πρακτικό καταθέσεως, της οποίας το περιεχό¬ 
μενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΓΙΑ ΤΟΥΣ ΟΡΟΥΣ ΑΜΟΙΒΗΣ ΚΑΙ ΕΡΓΑΣΙΑΣ ΤΩΝ 
ΠΤΥΧΙΟΥΧΩΝ ΕΡΓΟΔΗΓΩΝ ΧΗΜΙΚΩΝ ΟΛΟΚΛΗΡΗΣ 
ΤΗΣ ΧΩΡΑΣ (Πλην Μακεδονίας και Θράκης) 

Στην Αθήνα σήμερα 10 Ιουλίου 1987 οι υπογράφοντες αφ’ 
ενός Νικόλαος Αναλυτής ως εκπρόσωπος του Συνδέσμου Ελληνι¬ 
κών Βιομηχανιών και αφ’ ετέρου Κωνσταντίνος Γκουτζαμάνης, 
Πρόεδρος του Συλλόγου Πτυχιούχων Εργοδηγών Χημικών Νο¬ 
τίου Ελλάδος, νόμιμα εξουσιοδοτημένοι για την υπογραφή αυτής 
της Σ.Σ.Ε. συμφώνησαν και συναποδέχτηκαν τα εξής: 

1. Τα κατώτατα όρια των βασικών μηνιαίων μισθών των πτυ¬ 
χιούχων Εργοδηγών Χημικών που απασχολούνται στις επιχειρή¬ 
σεις ολόκληρης της χώρας, πλήν Μακεδονίας και Θράκης, καθο- 


ρίζονται την 1.1.1987 ως εξής: 
Έτη Υπηρεσίας 

Βασικός μισθός 

0-1 

45.600 

1-3 

48.360 

3-6 

51.450 

6-9 

54.210 

9-12 

56.800 

12-14 

58.410 

14-16 

60.130 

16-18 

63.540 

18-20 

67.000 

20 και πάνω 

72.790 


Στους παραπάνω βασικούς μισθούς έχουν ενσωματωθεί τόσο 
το διορθωρικό ποσό της 1.1.1982 όσο και τα ποσά της Α.Τ.Α. 
που χορηγήθηκαν συνολικά από 1.5.1982 μέχρι και την 
1.1.1987 συμπεριλαμβανομένη. 

Οι παραπάνω βασικοί μισθοί αυξάνονται την 1.5.1987 και 
την 1.9.1987 κατά το ποσοστό μεταβολής του Δείκτη Τιμών 
Καταναλωτή όπως καθορίζεται από την σχετική απόφαση των 
Υπουργών Εθνικής Οικονομίας και Οικονομικών, σύμφωνα δε 
και με τα νέα διευρυμένα κλιμάκια των 60.000 δρχ., 75.000 
δρχ., και 100.000 δρχ. 

2. Για τον προσδιορισμό των παραπάνω αποδοχών προσμε- 
τρείται στον χρόνο πραγματικής υπηρεσίας και η προϋπηρεσία 
του μισθωτού σε οποιοδήποτε εργοδότη στην ίδια ειδικότητα, 
υπολογιζομένη δε από την κτήση του πτυχίου και μετά. 

3. Οι παραπάνω βασικοί μηνιαίοι μισθοί της §1 αυτής της 
Σ.Σ.Ε. προσαυξάνονται με επίδομα γάμου σε ποσοστό 10% για 
τους άνδρες και τις γυναίκες. Στην περίπτωση που οι δύο σύζυγοι 
απασχολούνται στην ίδια επιχείρηση το επίδομα γάμου θα χορη¬ 
γείται στον ένα από τους δύο, μετά από σχετική δήλωσή τους για 
το ποιος θα το εισπράττει. 

Κατά τον ίδιο τρόπο οι βασικοί μηνιαίοι μισθοί της § 1 προσαυ¬ 
ξάνονται σε ποσοστό 5% για κάθε παιδί και μέχρι τρία εφόσον δεν 
συμπλήρωσαν το 20ό έτος της ηλικίας τους, είναι άγαμα και δεν 
εργάζονται. Σε περίπτωση όμως που τα παιδιά σπουδάζουν η επι¬ 
δότηση παρατείνεται για μία τριετία. 

Τα παραπάνω κοινωνικά επιδόματα (γάμου και τέκνων) θα 
υπολογίζονται στους εκάστοτε νέους βασικούς μισθούς. 

4. Πτυχιούχοι Εργοδηγοί Χημικοί απασχολούμενοι σε επιχει¬ 
ρήσεις που στο προσωπικό τους χορηγείται με συλλογική σύμ¬ 
βαση εργασίας ή απόφαση διαιτησίας ή άλλη διάταξη, επίδομα 
ανθυγιεινής εργασίας ή επικινδύνου εργασίας, δικαιούνται το επί¬ 
δομα αυτό στο ποσοστό που χορηγείται στο μεγαλύτερο μέρος 
των απασχολουμένων σ’ αυτούς τους χώρους. 

Επίσης δικαιούνται το επίδομα αυτό σε ποσοστό 10% και-οι 
απασχολούμενοι στους χώρους των Χημικών Εργαστηρίων. Το 
επίδομα αυτό συμψηφίζεται με κάθε επίδομα καταβαλλόμενο για 

την ίδια αιτία. 

5. Πτυχιούχος Εργοδηγός Χημικός που ορίζεται τυχόν από 
τον εργοδότη σαν υπεύθυνος φυλακής (βάρδιας) ή επόπτης τμή¬ 
ματος, δικαιούται επίδομα αυξημένης ευθύνης σε ποσοστό 10%. 

6. Τα παραπάνω επιδόματα, ανθυγιεινής εργασίας ή επικινδύ¬ 
νου εργασίας και αυξημένης ευθύνης, θα υπολογίζονται επίσης 
στους εκάστοτε νέους βασικούς μισθούς. 

7. Στους μισθωτούς που καλύπτονται από αυτή τη Σ.Σ.Ε. χο¬ 
ρηγείται σε περίπτωση γάμου άδεια πέντε (5) ημερών με αποδο¬ 
χές, ανεξάρτητα από την ετήσια άδεια του Ν. 539/1945. 

8. Η άδεια μητρότητας των γυναικών εργοδηγών χημικών 
ορίζεται σε δέκα τέσσερις (14) εβδομάδες από τις οποιές οι επτά 
(7) θα χορηγούνται υποχρεωτικά πριν από την πιθανή ημερομη¬ 
νία τοκετού και οι υπόλοιπες επτά (7) μετά τον τοκετό. Σε περί¬ 
πτωση που ο τοκετός θα πραγματοποιείται σε χρόνο προγενέ¬ 
στερο από αυτόν που είχε αρχικά πιθανολογηθεί, το υπόλοιπο της 
αδείας κυοφορίας θα χορηγείται υποχρεωτικά μετά τον τοκετό, 
ώστε να εξασφαλίζεται χρόνος συνολικής αδείας δέκα τεσσάρων 
(14) εβδομάδων. 

9. Τυχόν καταβαλλόμενες αποδοχές ανώτερες από αυτές που 
καθορίζει αυτή η Σ.Σ.Ε. δεν μειώνονται. 

10. Η ισχύς αυτής της Σ.Σ.Ε. αρχίζει από την 1.1.1987. 

Η Σ.Σ.Ε. να δημοσιευτεί στην Εφημερίδα της Κυβερνή- 

σεως. 

Αθήνα, 7 Αυγούστου 1987 

Ο ΥΠΟΥΡΓΟΣ 

Κ. ΠΑΠΑΝΑΓΚΪΤΟΥ 

-♦- 

Αριθ. 16143 (9) 

Δημοσίευση στην Εφημερίδα της Κυβρνήσεως της από 7.7.87 

Σ.Σ.Ε. των επιστημόνων χημικών βιομηχανίας όλης της Χώ¬ 
ρας. 

Θ ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

1. Τις διατάξεις του Ν. 3239/55 όπως τροποποιηθήκανε και 
συμπληρωθήκανε από τα Ν.Δ. 3755/57, 186/69, 1198/72 
και 73/74, αποφασίζουμε: 

Να δημοσιευθεί στην Εφημερίδα της Κυβέρνησης η πιο πάνω 
ΣΣΕ η οποία μας κατατέθηκε την 24.7.87 και συντάχθηκε το 
υπ’ αριθμ. 48/87 πρακτικό καταθέσεως, της οποίας το περιεχό¬ 
μενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

ΤΩΝ ΕΠΙΣΤΗΜΟΝΩΝ ΧΗΜΙΚΩΝ ΒΙΟΜΗΧΑΝΙΑΣ 
ΟΛΟΚΛΗΡΗΣ ΤΗΣ ΧΩΡΑΣ 

Στην Αθήνα σήμερα 7 Ιουλίου 1987 οι υπογράφοντες αφ’ ενός 
Νίκος Αναλυτής ως εκπρόσωπος του Συνδέσμου Ελληνικών Βιο¬ 
μηχανιών και αφ’ ετέρου Σπύρος Παλαιογιάννης, ως εκπρόσω¬ 
πος του Πανελληνίου Συλλόγου Χημικών Βιομηχανίας, νόμιμα 
εξουσιοδοτημένοι για την υπογραφή αυτής της Σ.Σ.Ε. συμφώνη¬ 
σαν και συναποδέχτηκαν τα εξής: 

1. Εκτείνεται για το 1987 η ισχύς της από 1.1.1986 ΣΣΕ, 
οπότε τα κατώτατα όρια των βασικών μηνιαίων μισθών των Επι¬ 
στημόνων Χημικών που απασχολούνται με σχέση εργασίας ιδιω- 


τικού δικαίου 

σ’ ολόκληρη τη 

χώρα 

καθορίζονται 

την 1.1.! 

ως εξής: 






Πρόσληψη 





62.420 

Μετά 

τη 

συμπλήρωση 

1 

έτους 

65.100 

» 

» 

» 

3 

ετών 

67.720 

» 

» 

» 

5 

» 

70.270 

» 

» 

» 

7 

» 

71.950 

» 

» 


9 

» 

73.630 

» 

)) 

» 

11 


7$.310 

» 

» 

» 

13 

» 

77.000 


» » » 

» » » 

» » » 

* » » 

» » » 

» » » 

» * * 

» » » 

» » » 

» » » 

» » » 


15 

» 

78.670 

17 

» 

80.330 

19 

» 

81.990 

21 


83.690 

23 

» 

85.260 

25 

» 

86.900 

27 

» 

88.550 

29 

» 

90.190 

31 

» 

91.830 

33 

» 

93.110 

35 

» 

95.110 


Στους ανωτέρω βασικούς μηνιαίους μισθούς έχουν ενσωματω¬ 
θεί τόσο το διορθωτικό ποσό της 1.1.1982, όσο και τα συσσωρευ- 
μένα ποσά της ΑΤΑ που χορηγήθηκαν συνολικά από 1.5.1982, 
μέχρι και την 1.1.1987 συμπεριλαμβανομένη. Για τον υπολογι¬ 
σμό της Α ΓΑ από 1.1.1987 λαμβάνονται υπόψη τα ηυξημένα 
κλιμάκια αποδοχών που προβλέπονται από την υπ’ αριθ. 8210/ 
183/28.1.1987 απόφαση των Υπουργών Εθνικής Οικονομίας, 
Οικονομικών και Εργασίας. ' 

Οι κατά τα ανωτέρω καθοριζόμενοι βασικοί μισθοί θα αυξη¬ 
θούν την 1.5.1987 και την 1.9.1987 κατά το ποσοστό μεταβο¬ 
λής του Δείκτη Τιμών Καταναλωτή όπως θα καθορισθεί από την 
σχετική κοινή απόφαση του Υπουργού Εθνικής Οικονομίας και 
Οικονομικών και με βάση τα νέα κλιμάκια που αναφέρονται 
προηγουμένως. Τα κοινωνικά επιδόματα (γάμου και τέκνων) θα 
υπολογίζονται επί των νέων εκάστοτε βασικών μισθών. Τα ποσά 
δηλαδή της ΑΤΑ που προκύπτουν την 1.5.1987 και 1.9.1987 
ενσωματώνονται αντίστοιχα στους βασικούς μισθούς και στα τυ¬ 
χόν υφιστάμενα κοινωνικά επιδόματα κατ’ αναλογία, ώσε να δια¬ 
τηρείται ίδια ποσοστιαία σχέση μεταξύ του προκύπτοντος νέου 
βασικού μισθού και των επ’ αυτού υπολογιζομένων κοινωνικών 
επιδομάτων. Το ίδιο ισχύει και για τα επιδόματα ανθυγιεινής ή 
επικίνδυνης εργασίας ή ανθυγιεινής και επικίνδυνης εργασίας και 
υπευθυνότητας. 

2. Σαν υπηρεσία νοείται ή άσκηση επαγγέλματος του Χημικού 
σε οποιονδήποτε εργοδότη φυσικό ή νομικό πρόσωπο ή και σε επί¬ 
σημο δικό του χημικό εργαστήριο που αποδεικνύεται με βεβαί¬ 
ωση του εργοδότη και που πρέπει να θεωρείται από την Ένωση 
Ελλήνων Χημικών, ή το Τ.Ε.Ε. 

3. Στους κατόχους μεταπτυχιακών τίτλων (ΜειβΙβΓ’δ ή 
Κ.Η.ϋ. ή άλλων ισοτίμων) ανεγνωρισμένων ιδρυμάτων του εξω¬ 
τερικού ή εσωτερικού αναγνωρίζεται, για το θέμα της αμοιβής 
τους, επιπλέον προϋπηρεσία δύο ή τριών ετών αντίστοιχα. 

4. Σ’ όλους τους Επιστήμονες Χημικούς άνδρες ή γυναίκες, 
χορηγείται επίδομα γάμου σε ποσοστό 10% πάνω στους βασι¬ 
κούς μισθούς που καθορίζει αυτή η σύμβαση. Το επίδομα αυτό 
συνεχίζει να καταβάλλεται και στους διαζευγμένους χημικούς 
που έχουν την επιμέλεια ή τη γονική μέριμνα των παιδιών. 

5. Οι βασικοί μηνιαίοι μισθοί που καθορίζει αυτή η σύμβαση 
προσαυξάνονται με επίδομα τέκνων που χορηγείται σ’ όλους τους 
Επιστήμονες Χημικούς άνδρες και γυναίκες σε ποσοστό 5% για 
κάθε παιδί, εφ’ όσον είναι κάτω των 20 ετών και δεν εργάζονται ή 
μέχρι 26 ετών εφ’ όσον αποδεδειγμένα σπουδάζουν κανονικά και 
δεν εργάζονται. Στην περίπτωση που και οι δύο σύζυγοι εργάζο¬ 
νται στην ίδια επιχείρηση μόνο ο ένας απ’ αυτούς δικαιούται το 
επίδομα τέκνων. Με σχετική δήλωσή τους θα καθορίζουν ποιος 
από τους δύο θα το εισπράττει. 

6. Στους Επιστήμονες Χημικούς χορηγείται επίδομα υπευθυ¬ 
νότητας ως εξής: 

α. Στους Προϊστάμενους, τμημάτων παραγωγής, έρευνας, χη¬ 
μικού εργαστηρίου, κατεργασίας αποβλήτων, ελέγχου, μελετών 
και προγραμματισμού σε ποσοστό 10% πάνω στους βασικούς 
μηνιαίους μισθούς. Το επίδομα αυτό χορηγείται επίσης και στους 

Χημικούς που ορίζονται τεχνικοί ασφαλείας των Επιχειρήσεων 
και σε ποσοστό τουλάχιστον 10% εφόσον εκτελούν τα καθήκοντα 
που συνδέονται μ’ αυτή την ιδιότητα συμπληρωματικά των κυ¬ 
ρίων καθηκόντων. Στην περίπτωση που στην επιχείρηση απα¬ 
σχολείται ένας μόνο επιστήμονας χημικός και είναι ο μοναδικός 
τεχνικός επιστήμονας τότε ο χημικός δικαιούται επιδόματος 
υπευθυνότητας 5% πλέον αυτού που τυχόν δικαιούται από άλλη 
αιτία που περιγράφεται σ’ αυτό το άρθρο και πάντως όχι ανώτερο 
συνολικά του 20%, υπολογιζόμενο πάνω στους βασικούς μη¬ 
νιαίους μισθούς. 

β. Στους προϊσταμένους όλων των τμημάτων παραγωγής ή 
ολόκληρου του εργοστασίου ή του καταστήματος της επιχειρή- 
σεως σε ποσοστό 20% πάνω στους βασικούς μηνιαίους μισθούς. 

γ. Ο σύμφωνα με το νόμο ή με απόφαση της επιχείρησης ορι¬ 
ζόμενος υπεύθυνος επιστήμονας Χημικός δικαιούται το επίδομα 
υπευθυνότητας σε ποσοστό 20% πάνω στους βασικούς μηνιαίους 
μισθούς. 

Εξυπακούεται ότι σε περίπτωση επικαλύψεως καθηκόντων 
που αναφέρονται στις παραγράφους α, β, γ, ανωτέρω, χορηγείται 
ένα και μόνο επίδομα και που θα είναι το υψηλότερο απ’ αυτά. 

7. Επιστήμονες Χημικοί απασχολούμενοι σε οποιοδήποτε 
τμήμα επιχειρήσεως όπου στο προσωπικό χορηγείται με συλλογι¬ 
κές συμβάσεις εργασίας ή με αποφάσεις διαιτησίας ή με άλλες 
διατάξεις επίδομα ανθυγιεινής ή επικίνδυνης ή ανθυγιεινής και 
επικίνδυνης εργασίας,δικαιούνται το επίδομα αυτό στο ποσοστό 
που το λαμβάνουν οι μισθωτοί του ίδιου τμήματος και οπωσδή¬ 
ποτε σε ποσοστό 10% πάνω στους βασικούς μηνιαίους μισθούς. 

Ειδικά Επιστήμονες Χημικοί που απασχολούνται στα Χημικά 
Εργαστήρια δικαιούνται επίδομα ανθυγιεινής ή επικίνδυνης ή αν¬ 
θυγιεινής και επικίνδυνης εργασίας σε ποσοστό τουλάχιστον 10% 
πάνω στα κατώτατα όρια των βασικών μισθών ανεξάρτητα αν το 
παίρνουν οι υπόλοιποι εργαζόμενοι. Το ανθυγιεινό επίδομα αυτής 
της παραγράφου, συμψηφίζεται με κάθε επίδομα καταβαλλόμενο 
για την ίδια αιτία. 

8. Χημικοί που υπηρετούν ή είναι ενταγμένοι σε θέσεις που 
προβλέπονται από εσωτερικούς κανονισμούς δικαιούνται τους 
βασικούς μισθούς μαζί με κάθε είδους προσαυξήσεις και επιδό¬ 
ματα που προβλέπουν κάθε φορά αυτοί οι κανονισμοί ή οργανι¬ 
σμοί, το σύνολο των οποίων εν πάση περιπτώσει δεν μπορεί να εί¬ 
ναι μικρότερο από τα ελάχιστα όρια αποδοχών που καθορίζει η 
παρούσα ΣΣΕ. 

Οπωσδήποτε οι προσαυξήσεις ή τα επιδόματα που τυχόν προ- 
βλέπονται από αυτούς τους κανονισμούς ή οργανισμούς χορηγού¬ 
νται μόνο πάνω στους βασικούς μισθούς που αυτοί προβλέπουν. 

9. Καθιερώνεται για τους επιστήμονες Χημικούς, σύμφωνα με 
την υπ’ αριθ. 25/1983 απόφαση του ΔΔΔΔ Αθηνών η εβδομάδα 
των 5 ημερών, δώρου ημερήσιας απασχόλησης και 40 ωρών 
εβδομαδιαίας εργασίας. 

Κάθε απασχόληση πέραν των 40 ωρών εβδομαδιαία θα αμεί¬ 
βεται σύμφωνα με ό,τι προβλέπουν οι σχετικοί νόμοι και διατά¬ 
ξεις. 

10. Μετά την παρέλευση έτους από την πρόσληψη οι Χημικοί 
δικαιούνται 20 εργάσιμες ημέρες κανονική άδεια με πλήρεις απο¬ 
δοχές η οποία αυξάνεται κατά μια εργάσιμη ημέρα κατ’ έτος ως 
τις 22 ημέρες. Σ’ αυτή τη βάση καθορίζεται κάθε οφειλόμενη απ’ 
αυτήν την αιτία παροχή. 

11. Στους επιστήμονες Χημικούς χορηγούνται σε περίπτωση 
γάμου άδεια 5 εργασίμων ημερών με αποδοχές. Η άδεια αυτή εί¬ 
ναι άσχετη και δεν συμψηφίζεται με την προβλεπόμενη από την 
παράγραφο 10 αυτής της ΣΣΕ ετήσια άδεια. 

Ειδικά στις γυναίκες χορηγείται: 1) άδεια τοκετού και λοχείας 
14 εβδομάδες, 2) άδεια μητρότητας 2 ωρών κάθε ημέρα για το 
πρώτο έτος μετά τον τοκετό. Οι γυναίκες Χημικοί δεν απολύονται 
παρά μόνο για σπουδαίο λόγο κατά την διάρκεια της εγκυμοσύ¬ 


νης και για ένα χρόνο μετά τον τοκετό. 

12. Στους εκτός έδρας αποστελλόμενους Επιστήμονες Χημι¬ 
κούς χορηγούνται οι παροχές που προβλέπονται από την παρ. 4 
της 43739/4395/51 κοινής Υπουργικής απόφασης των 
Υπουργών Εργασίας και Οικονομικών με τους ίδιους όρους και 
προϋποθέσεις που αυτή ορίζει ήτοι: αποζημίωση ίση με το 1 /20 
των νομίμων (βασικών μισθών και προσαυξήσεων λόγω επιδο¬ 
μάτων που προβλέπει η ΣΣΕ) οδοιπορικά και έξοδα διαμονής. 

13. Αναγνωρίζεται από τα συμβαλλόμενα μέρη η χρησιμό¬ 
τητα της συνεχούς επιμορφώσεως των επιστημόνων οι οποίοι 
απασχολούνται στην Βιομηχανία και η συμβολή της στον εκσυγ¬ 
χρονισμό των μεθόδων και της παραγωγικής διαδικασίας. Γι’ 
αυτό ο Σ.Ε.Β. αναλαμβάνει την υποχρέωση να προτρέπει τα μέλη 
του στην παροχή διευκολύνσεων που θα επιτρέπουν στουΓ επιστή¬ 
μονες χημικούς την παρακολούθηση συνεδρίων ή σεμινι ων που 
έχουν σχέση με την επιστήμη τόυς και το συγκεκριμένο αντικεί¬ 
μενο της εργασίας τους. 

14. Τυχόν καταβαλλόμενες αποδοχές ανώτερες από τις καθο¬ 
ριζόμενες σ’ αυτή την Σ.Σ.Ε. δεν μειώνονται μ’ αυτή. 

15. Η ισχύς αυτής της Σ.Σ.Ε. αρχίζει από την 1.1.1987. 

Η Σ.Σ.Ε. να δημοσιευτεί στην Εφημερίδα της Κυβερνή- 

σεως. 

Αθήνα, 7 Αυγούστου 1987 

Ο ΥΠΟΥΡΓΟΣ 

Κ. ΠΑΠΑΝΑΓΙΟΤΟΥ 

-♦- 

Αριθ. Ε/1388 (10) 

Ανασυγκρότηση Δ.Σ. Ο.Π.Ε. ΑΕ. 

Ο ΥΠΟΥΡΓΟΣ ΕΜΠΟΡΙΟΥ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 437/85 «καθορισμός και Κατανομή αρμοδιοτή¬ 
των των Υπουργείων». 

3. Το Ν. 528/1977 «Περί ιδρύσεως Α.Ε. με την επωνυμία 
«ΟΡΓΑΝΙΣΜΟΣ ΠΡΟΩΘΗΣΕΩΣ ΕΞΑΓΩΓΩΝ Α.Ε.». 

4. Το Π.Δ. 607/76 «Περί Οργανισμού του Υπουργείου Εμπο¬ 
ρίου». 

5. Το με αριθμό 193/689/27.1.1987 έγγραφο της ΠΑΣΕ- 
ΓΕΣ. 

6. Το με αριθμό Φ 010/1926/11.2.1987 έγγραφο του 
Ο.Π.Ε ΑΕ περί αποχωρήσεως και παραιτήσεως μελών του Δ.Σ. 

7. Το με αριθ. Ε7/360/4.5.87 έγγραφο του Υπουργού 
Εμπορίου, απφοασίζουμε: 

Ανασυγκροτούμε το Δ.Σ. του Οργανισμού Προωθήσεως Εξα¬ 
γωγών Α.Ε. και ορίζουμε τα μέλη του ως εξής: 

1. Θανάσης Φροντιστής Οικονομολόγος, ως Πρόεδρος του 
Ο.Π.Ε ΑΕ 

2. Δημήτριος Μπερτζελέτος, εκπρόσωπος του Πανελληνίου 
Συνδέσμου Εξαγωγέων με αναπληρωτή του τον Αυγερινό Πο- 
λέμη. 

3. Κων/νος Γιαννιτσάρας, εκπρόσωπος της Ένωσης Εμπορο- 
βιομηχανικών Επιμελητηρίων Ελλάδος, με αναπληρωτή του τον 
Παναγιώτη Πανέτα. 

4. Γεώργιος Κυριόπουλος, εκπρόσωπος του Βιοτεχνικού Επι¬ 
μελητηρίου Αθηνών, με αναπληρωτή του τον Αντώνιο Γκογκό- 
τση. 

5. Δημήτριος Γαϊτανίδης, εκπρόσωπος της ΠΑΣΕΓΕΣ, με 
αναπληρωτή του τον Αντώνη Ξερέα. 

6. Μιχάλης Αγγελίδης, εκπρόσωπος του Ε.Ο.Μ.Μ.Ε.Χ. 

7. Αντώνης Δούδος, εκπρόσωπος του Συνδέσμου Εξαγωγέων 
Βορείου Ελλάδος. 

8. Χαράλαμπος Αναγνωστόπουλος, εκπρόσωπος του Υπουρ¬ 
γείου Οικονομικών, με αναπληρωτή του τον Σπύρο Βούλ- 
γαρη. 

9. Σπύρος Μεταξάς με αναπληρωτή τον Ηλία Πούπο. 

Η θητεία των μελών του παραπάνω Δ.Σ. λήγει στις 24 Ιαν/ 
ρίου 1988. Με την παρούσα απόφαση (άρθρο 9 του Ν. 528/ 
1977 περί Ο.Π.Ε) τροποποιείται η με αριθ. Ε7/407/ 
24.9.1985 απόφασή μας. 

Η απόφαση αυτή που η ισχύς της αρχίζει από της υπογραφής 
της, να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1987 

0 ΥΠΟΥΡΓΟΣ 

Π. ΡΟΥΜΕΛΙΩΤΗΣ 
-♦- 

Αριθ. ΓΝΟΣ/26684/858 (11) 

Έγκριση της με αρ. 1 Αερολιμενικής Διάταξης του Κρατικού 
Αερ/να Μυκόνου (ΚΑΜΚ). 

Ο ΔΙΟΙΚΗΤΗΣ ΤΗΣ ΤΓ]Α 
Έχοντας υπόψη: 

α. Το άρθρο 16 του ΝΔ 714/70 «περί ιδρύσεως Δ/νσεως Ενα¬ 
ερίων Μεταφορών παρά τω Τπουργείω Συγκ/νιών και Οργανώ- 
σεως της Υπηρεσίας Πολιτικής Αεροπορίας». 

β. Την ανάγκη της απρόσκοπτης και με ασφάλεια λειτουργίας 
του Κρατικού Αερ/να Μυκόνου, αποφασίζουμε: 

1. Εγκρίνουμε την με αρ. 1 Αερολιμενική Διάταξη του Κρατι¬ 
κού Αερ/να Μυκόνου, η οποία έχει ως εξής: 

Μύκονος 22 Ιουλίου 1987 
ΑΕΡΟΛΙΜΕΝΙΚΗ ΔΙΑΤΑΞΗ ΜΕ ΑΡ. 1 

ΘΕΜΑΓΑσκηση δραστηριοτήτων προσελκύσεως τουριστών εκ 
μέρους ιδιοκτητών ξενοδοχείων ή εκπροσώπων αυτών, ιδιο¬ 
κτητών ενοικιαζομένων δωματίων κλπ. μέσα στο χώρο του 
Αερολιμένα. 

Έχοντας υπόψη: 

α. Τις διατάξεις του άρθρου 16 του ΝΔ 714/70 «περί ιδρύ- 
σεως Δ/νσεως Εναερίων Μεταφορών παρά τω Τπουργείω 
Συγκ/νιών και Οργανώσεως της Υπηρεσίας Πολιτικής Αεροπο¬ 
ρίας». 

β. Το άρθρο 12 του Π. Δ/τος 7.8.1931 «περί Κανονισμού 
Εναερίου Κυκλοφορίας». 

γ. Την ανάγκη διαρκούς, απρόσκοπτης και με ασφάλεια λει¬ 
τουργίας του Κρατικού Αερ/να Μυκόνου,αποφασίζουμε: 

Άρθρο 1. 

Απαγορεύεται η καθ’ οιονδήποτε τρόπο άσκηση δραστηριοτή¬ 
των προσελκύσεως τουριστών εκ μέρους ιδιοκτητών ή υπαλλή¬ 
λων ξενοδοχείων ή ενοικιαζομένων δωματίων ή τουριστικών 

γραφείων καθώς και η καθ’ οιονδήποτε τρόπο παρενόχληση των 
επιβατών για την αγορά η ενοικίαση αγαθών εντός του Αερ/να 
Μυκόνου. 

Άρθρο 2. 

Η βεβαίωση τυχόν παράβασης της παρούσας γίνεται από'τα 
αρμόδια Αερολιμενικά ή Αστυνομικά όργανα του Αερολιμένα, τα 
οποία εντέλλονται για την επίβλεψη εφαρμογής της παρού¬ 
σας. 

Ο Αερολιμενάρχης 
I. ΒΑΣΙΛΑΚΗΣ 

2. Στους παραβάτες της πιο πάνω Αερολιμενικής Διάταξης, 
επιβάλλονται οι παρακάτω (περιπτώσεις α και β) κυρώσεις, σω- 
ρευτικά ή διαζευκτικά: 

α) Απαγόρευση, από τον Αερολιμενάρχη, της εισόδου και ερ¬ 
γασίας στον Αερολιμένα για χρονικό διάστημα από 3 μέχρι 90 
ημερών. 

β) Πρόστιμο από τρεις χιλιάδες δρχ. (3.000) μέχρι τριάντα χι¬ 
λιάδες δρχ. (30.000). Σε περίπτωση δε υποτροπής το ανώτατο 
όριο προστίμου μπορεί να φθάσει μέχρι τις πενήντα χιλιάδες δρχ. 
(50.000). 

3. Αρμόδια Αρχή για την επιβολή του προστίμου είναι για μεν 
το ποσό μέχρι 20.000 δρχ. ο Αερολιμενάρχης, για δε το ποσό 
από 20.001 δρχ. και άνω ο Διοικητής της ΥΠΑ, στον οποίο δια¬ 
βιβάζεται η σχετική έκθεση παράβασης. 

4. Της επιβολής του προστίμου προηγείται έγγραφη κλήτευση 
του παραβάτη, καλουμένου ν’ απολογηθεί εντός 48 ωρών. 

5. Τα επιβαλλόμενα πρόστιμα αποτελούν Δημόσιο Έσοδο Και 
εισπράττονται κατά τις διατάξεις του Κώδικα «περί εισπράξεων 
Δημοσίων Εσόδων». 

6. Κατά της απόφασης που επιβάλλε^ το πρόστιμο, δύναται 
κάθε υπόχρεως προς καταβολή του να ασκήσει προσφυγή εντός 
ανατρεπτικής προθεσμίας 15 ημερών, που αρχίζει από την επο¬ 
μένη της επίδοσης της απόφασης. 

7. Η προσφυγή ασκείται ενώπιον του Διοικητικού Πρωτοδι¬ 
κείου. 

Η άσκηση της προσφυγής αναστέλλει την εκτέλεση της επι- 
βάλλουσας το πρόστιμο απόφασης. Κατά τόπον αρμόδια προς εκ¬ 
δίκαση της ανωτέρω προσφυγής είναι τα δικαστήρια του τόπου 
που διαπιστώθηκε η παράβαση.. 

8. Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 31 Ιουλίου 1987 
Ο Διοικητής 

Κ. ΧΑΡΑΛΑΜΠΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




